Midnight Club: Street Racing

Midnight Club: Street Racing er et racerspill til PlayStation 2 utviklet av Angel Studios. Det kom ut i 2000. Det kom også ut en versjon til Game Boy Advance, som ble utviklet av Rebellion Developments. Det ble fulgt av Midnight Club II.

Midnight Club: Street Racing er et racing-videospill som fokuserer på ulovlig gate-racing. Spilleren kan utforske den åpne verden i spillet, eller kjøre opp kapp i organiserte konkurranser. I karriere-modus kan spilleren jobbe seg opp i racing-verdenen ved å vinne konkurranser, og beseire forskjellige navngitte motstandere i forskjellige løp - hvor man kan vinne motstanderens kjøretøy. Spillet har 17 kjøretøy som spilleren kan vinne gjennom karriere-modusen, alt fra drosjer, busser og forskjellige merker som Toyota og Nissan.

To forskjellige lokaliteter er tilgjengelige for spillerne: New York City og London, og hver by inneholder forskjellige landemerker. Noen av Londons synlige landemerker inkluderer Trafalgar Square, Palace of Westminster og Big Ben, og Tower Bridge. Historien i New York inkluderer kjente landemerker som Times Square, Empire State Building, World Trade Center, Rockefeller Center, FN-bygningen, Plaza Hotel, Madison Square Garden, Washington Square Park, Battery Park og Central Park.

Handling 
En mystisk gruppe urbane gate-racere konkurrerer med forbedrede sportsbiler. Som en vanlig drosje-sjåfør i New York City. Spilleren begynner med et relativt umodifisert og treig drosje. Gjennom en rekke konkurranser, hver med forskjellige mål, skal man beseire motstandere og vinner etter hvert raskere og mer kostbare kjøretøy.

Det endelig målet er å beseire verdensmesteren, som blir avslørt for å være en ung japansk kvinne ved navn Anika - hvis far produserer konseptbiler i Japan. Som den eneste personen som har slått henne i et løp, er spilleren den eneste som får vite den virkelige identiteten hennes.

Referanser

Eksterne lenker 
 
 

Videospill fra 2000
Racerspill
Åpen verden-spill
PlayStation 2-spill
Game Boy Advance-spill
Videospill utviklet i USA
Videospill utviklet i Storbritannia
Videospill lagt til London